b'\n_START_ARTICLE_\nConstantine (elokuva)\n_START_SECTION_\nJuoni\n_START_PARAGRAPH_\nJohn Constantine polttaa kuin korsteeni ja l\xc3\xa4hett\xc3\xa4\xc3\xa4 ihmisten keskuudessa kulkevia pahoja henki\xc3\xa4 takaisin helvettiin, jonne h\xc3\xa4net itsekin on tuomittu. H\xc3\xa4n on kuitenkin kuolemassa sy\xc3\xb6p\xc3\xa4\xc3\xa4n ja yritt\xc3\xa4\xc3\xa4 keksi\xc3\xa4 keinon p\xc3\xa4\xc3\xa4st\xc3\xa4 taivaaseen. H\xc3\xa4n tapaa skeptisen poliisin Angela Dodsonin, jonka kaksoissisko on kuollut h\xc3\xa4m\xc3\xa4riss\xc3\xa4 olosuhteissa. Tapauksen selvittely vie heid\xc3\xa4t demonien maailmaan ja keskelle yliluonnollisia tapahtumia.\n_START_SECTION_\nErot sarjakuvaan\n_START_PARAGRAPH_\nElokuva sai faneilta ankaria moitteita, sill\xc3\xa4 sarjakuvassa John Constantine on vaaleahiuksinen britti joka muistuttaa Stingi\xc3\xa4, kun taas elokuvassa h\xc3\xa4n on tummahiuksinen amerikkalainen. Sarjakuvassa Constantine on tuomittu suoraan helvettiin noituuden harjoittamisesta ja is\xc3\xa4ns\xc3\xa4 murhayrityksest\xc3\xa4; elokuvassa h\xc3\xa4n yritti itsemurhaa, mik\xc3\xa4 ep\xc3\xa4si h\xc3\xa4nelt\xc3\xa4 p\xc3\xa4\xc3\xa4syn taivaaseen.\n_START_SECTION_\nVideopeli\n_START_PARAGRAPH_\nElokuvan pohjalta julkaisiin samoihin aikoihin my\xc3\xb6s samanniminen videopeli.'